**Јавни позив 6**

Градско веће, на основу Закључка o расписивању и објављивању јавних позива за подношење захтева за доделу подстицајних средстава за реализацију мера подршке за спровођење пољопривредне политике и политике руралног развоја за територију града Крагујевца у 2025. години, број /25-V од . априла 2025. године, расписује:

**ЈАВНИ ПОЗИВ**

**за подношење захтева за доделу подстицајних средстава у 2025. години**

**за инвестиције у физичку имовину пољопривредних газдинстава**

**-набавке приплодних грла говеда, оваца, коза и свиња које се користе**

**за производњу меса и млека**

**I** Позивају се физичка лица - носиоци пољопривредних газдинстава (у даљем тексту ПГ), уписана у Регистар пољопривредних газдинства (у даљем тексту РПГ), у активном статусу, са пребивалиштем и производњом на територији града Крагујевца, да поднесу захтев за доделу подстицајних средстава за набавку приплодних грла, говеда, оваца, коза и свиња које се користе за производњу меса и млека.

Подстицајна средства се одобравају у висини до **50%** од износа на достављеном купопродајном уговору при чему максималани износ подстицајних средстава не може бити већи:

- за говеда од 120.000,00 динара по грлу, а максимално 360.000,00 динара по пољопривредном газдинству,

- за овце од 20.000,00 динара по грлу, а максимално 200.000,00 динара по пољопривредном газдинству,

- за козе од 20.000,00 динара по грлу, а максимално 200.000,00 динара по пољопривредном газдинству и

- за свиње од 20.000,00 динара по грлу, а максимално 100.000,00 динара по пољопривредном газдинству.

**II** Право на доделу подстицајних средстава могу остварити:

* физичка лица – носиоци пољопривредних газдинстава: ако су уписана у РПГ у активном статусу, са пребивалиштем и производњом на територији града Крагујевца,
* ПГ, ако подносилац захтева за исту предметну инвестицију није користио подстицајна средства, нити је иста предмет другог поступка за коришћење подстицаја, подносилац захтева и издавалац рачуна не представљају повезана лица у смислу Закона о јавним набавкама, као и да он и чланови његовог газдинства немају неизмирене доспеле обавезе према буџету Града закључно са даном доношења решења ,
* ако датум на купопродајном уговору (датум овере) није старији од **1. јануара 2025. године,**
* ако су предметна грла старости јунице од 12-31 месеца, шиљежад и двиске од 6-18 месеци, назимад од 7-12 месеци у моменту издавања здравственог уверења за предметна грла и преноса власништва.
* ако на крају предметне инвестиције подносилац захтева не поседује више од 29 грла говеда, 199 грла оваца и коза и 29 грла крмача.

**III** Образац захтева може се преузети у Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат, као и на пријемном шалтеру зграде органа Града, Трг слободе 3, Крагујевац или са званичне интернет странице града Крагујевца: [www.kragujevac.rs](http://www.kragujevac.rs/) .

Уз захтев се достављају фотокопије следећих докумената:

* лична карта носиоца ПГ (4 копије),
* извод из РПГ – подаци о пољопривредном газдинству (4 копија),
* извод из РПГ - животиње (1 копија),
* пасош за предметна грла (2 копије-обострано),
* здравствено уверење (билет) за предметна грла,
* извод из централне ветеринарске базе за говеда, на дан подношења захтева,

оверен од стране надлежне ветеринарске станице за ХИД подносиоца захтева,

* купопродајни уговор - оверен од стране надлежног органа/лица (1 копија),
* доказ о преносу средстава (2 копије) и
* потписана изјава подносиоца захтева, која је саставни део захтева.

**IV** Захтев са пратећом документацијом предаје се на пријемном шалтеру у холу зграде органа града Крагујевца.

Пре подношења захтева потребно је доставити оригинале докумената на увид Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат зграде органа Града~~,~~ Трг слободе 3, Крагујевац.

**V**  Рок за подношење захтева почиње да тече од дана објављивања јавног позива на званичној интернет страници града Крагујевца: [www.kragujevac.rs](http://www.kragujevac.rs/), па до утрошка средстава планираних за ове намене, а најкасније до **14. новембра 2025. године**. Захтеви ће се разматрати по редоследу подношења.

**Непотпуни и неблаговремени захтеви неће бити разматрани.**

**VI** Детаљније информације, као и додатна појашњења по овом јавном позиву могу се добити у канцеларији 406/IV спрат, зграда органа Града, Трг слободе 3, Крагујевац, сваког радног дана, непосредно или на телефон: 034/306-187 од 8 до 15 часова.